Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: szóló 1989. évi XXXII. törvény (a továbbiakban: Abtv.)
Paragraph Index: 1219

40. §-a alapján a jogintézményre vonatkozó szabályozás — ex nunc hatályú — teljes megsemmisítését rendelte el. 1.2. A támadott — mindössze hat paragrafusból álló — R. szabályai tekintetében az Alkotmánybíróság külön is kimutatta, hogy annak több pontja tartalmi vagy formai okból önmagában is alkotmányellenes (határozat: 5.4.1. pont, 5.4.2 pont, 5.4.3 pont). Mindezen túlmenõn megállapította az Rtv. valamennyi, a bûnmegelõzési ellen- õrzéssel kapcsolatos azon rendelkezésének alkotmányellenességét, amelyek az R. mint végrehajtási jogszabály alapját képezték. Ezen alkotmányellenesnek nyilvánított szabályokat részben változatlanul, részben az Rtv.-vel tartalmilag megegyezõ rendelkezést közvetítve az R. szövege is megismétli, minek folytán az R. ezen rendelkezései osztják az Rtv. megfelelõ rendelkezéseinek sorsát. Az R. néhány további rendelkezése pedig az Rtv. alkotmányellenesnek nyilvánított szabályai tekintetében tartalmaz technikai szabályokat, amelyek önmagukban ugyan nem állnak ellentétben az Alkotmánnyal, ám nem választhatók el az alapul fekvõ alkotmányellenes szabályozástól és az R. alkotmányellenes részeitõl sem.

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes